Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 31/14/8811	Trebišov, 15.4.2014
EEČ : 2-69-207-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní vyživovaciu povinnosť voči svojim deťom XXXXX XXXXX XXXXX ktorá mu vyplýva zo Zákona o rodine a zároveň mu bola uložená XXXXX súdu v Trebišove č. 8P/345/2008 zo dňa 17.12.2008, ktorý nadobudol právoplatnosť dňa 21.01.2009, a to v mieste bydliska, ako aj inde od 05.06.2013 doposiaľ mesačne sumou 24,50 € na každé z nic, počnúc od 01.01.2009 vždy do 25. dňa toho ktorého mesiaca vopred k rukám matky XXXXX, čím takto na bežnom výživnom dlhuje sumu 784,- €, za 8 mesiacov, pričom skutku sa dopustil závažnejším spôsobom konania, a to na viacerých osobách, hoci bol v predchádzajúcich dvadsiatich štyroch mesiacoch   za taký čin odsúdený trestným rozkazom Okresného súdu v Trebišove č. 4T/76/2013 zo dňa 20.05.2013, právoplatným dňa 04.06.2013

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície v Trebišove pod sp. zn. ORP-717/OVK-TV-2013 zo dňa 13.02.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b, písm. c Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 písm. a  Tr. zákona o účinnej ľútosti a dlh na bežnom výživnom za obdobie od 05.06.2013 doposiaľ  uhradil k rukám matky detí XXXXX  peňažnými poštovými poukazmi.

Uvedenú skutočnosť potvrdila vo svojej výpovedi dňa 11.03.2014, ako aj dňa 03.04.2014 aj matka detí, v ktorej uviedla, že dlh na bežnom výživnom za žalované obdobie považuje zo strany otca detí za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka